Toothpaste Coffee ടൂത്ത് പേസ്റ്റും കാപ്പിപൊടിയും ചേര്ത്ത് മില്ക്ക് ഷേക്ക് അലങ്കാരത്തിന് അല്പ്പം പെപ്പര്മിന്റും ഇന്സ്റ്റഗ്രാം അക്കൗണ്ടായ വാട്ട്ഹൗട്രൈ വിചത്രമായ വിഭവങ്ങളുണ്ടാക്കി സമൂഹ മാധ്യമങ്ങളില് പ്രചരിപ്പിക്കുന്ന ഒരു പേജാണ്. അടുത്തിടെ ഇത്തരത്തിലുള്ള ഒരു വിഭവവുമായി ഒരു യുവാവിനെ പേജ് അവതരിപ്പിക്കുകയുണ്ടായി. ഒക്ടോബര് 13ാം തീയതി വളരെ വിചിത്രമായ ഒരു വിഭവമാണ് ഇയാള് അവതരിപ്പിച്ചത്. ടൂത്ത്പേസ്റ്റും കാപ്പിയും ചേര്ത്തായിരുന്നു അത് തയ്യാറാക്കിയത്.ഞെട്ടേണ്ട നിങ്ങള് വായിച്ചത് തെറ്റിയിട്ടില്ല. വീഡിയോയില് യുവാവ് ടൂത്ത് പേസ്റ്റ് ഉപയോഗിച്ച് ആണ് കോഫി മില്ക്ക്ഷേക്ക് തയ്യാറാക്കിയിരിക്കുന്നത്. അത് പെപ്പര്മിന്റ് ടാബ്ലറ്റ് ഉപയോഗിച്ച് അലങ്കരിക്കുകയും ചെയ്തിട്ടുണ്ട്. വീഡിയോയില് ആദ്യം യുവാവ് ടൂത്ത് പേസ്റ്റ് മിക്സിയില് അടിച്ചെടുക്കുന്നത് കാണാം. ശേഷം, അതിലേക്ക് പാലും കോഫിയും ചേര്ക്കുന്നു. അവസാനം പെപ്പര്മിന്റ് ടാബ്ലറ്റ് ഉപയോഗിച്ച് കാപ്പി അലങ്കരിച്ചെടുക്കുന്നതും കാണാം. ഇത് തയ്യാറാക്കി, സ്വയം പരീക്ഷിച്ചതിന് ശേഷം, തനിക്കിത് വളരെയധികം ഇഷ്മായി എന്നാണ് ഇയാള് പറയുന്നത്.സാധാരണക്കാരില് ഓക്കാനം ഉണ്ടാക്കുന്ന ഈ വീഡിയോയ്ക്ക് ലഭിച്ച പ്രതികരണങ്ങള് നിരവധിയാണ്. പ്രതികരണം രേഖപ്പെടുത്തിയവരില് ഭൂരിഭാഗം പേരും, ഇയാളെ പരിഹസിച്ച് കൊണ്ടാണ് കമന്റുകള് രേഖപ്പെടുത്തിയത്. അതേസമയം, മറ്റു പലരും ഇയാളോട് താന് ചാകാന് പോവുകയാണോ? എന്ന് തന്നെ ചോദിക്കുന്നുണ്ട്. ഞാന് ഇത് പരീക്ഷിച്ച് നോക്കി, എനിക്ക് വയറിളകി എന്ന് ഒരു ഇന്സ്റ്റഗ്രാം ഉപയോക്താവ് വീഡിയോയ്ക്ക് താഴെ കമന്റ് രേഖപ്പെടുത്തി. മൂന്നാമതൊരാള് പറഞ്ഞത്, അവനിത് കുടിച്ചിട്ടില്ല എന്ന് എനിക്ക് ഉറപ്പാണ്, എന്നാണ്. ഇവിടെ ഞെട്ടിക്കുന്ന കാര്യം എന്തെന്നാല്, ലക്ഷക്കണക്കിനാളുകള് ഈ വീഡിയോ കാണുകയും ഇത് വൈറലാകുകയും ചെയ്തു എന്നതാണ്. നിലവില് വീഡിയോയ്ക്ക് 19,000 ലൈക്കുകളാണ് ലഭിച്ചിരിക്കുന്നത്.എന്തായാലും, ഇതാദ്യമായല്ല, വിചിത്രമായ പാചക പരീക്ഷണ വീഡിയോകള് പങ്കു വെച്ചു കൊണ്ട് ആളുകള് സമൂഹ മാധ്യമങ്ങളില് വൈറലാകുന്നത്. നേരത്തെ, മാഗി മില്ക്ക് ഷേക്കിന്റെ വീഡിയോയും ഇത്തരത്തില് സമൂഹ മാധ്യമങ്ങളില് വൈറലായിരുന്നു.Wedding Dress കാണാന് കഴിയില്ലെങ്കിലും, തൊട്ടറിയാം കാഴ്ചയില്ലാത്ത വരന് വേണ്ടി പ്രത്യേക വിവാഹവസ്ത്രം അണിഞ്ഞ് വധുമറ്റൊരു വൈറല് ഫുഡ് ട്രെന്ഡ് പോസ്റ്റില്, ഒരാള് കടുക് സോസിനൊപ്പം തണ്ണിമത്തന് കഴിക്കുന്ന വിചിത്രമായ വീഡിയോ പങ്കുവച്ചിരുന്നു. തണ്ണിമത്തന് അരിഞ്ഞത്, കടുകിന്റെ സോസിനൊപ്പം കലര്ത്തി പഴച്ചാറു പോലെയാക്കിയാണ് ഇയാള് കഴിച്ചത്. യങ്ങ് എന്ന ഇയാളുടെ അഭിപ്രായത്തില്, ഈ രണ്ട് ഭക്ഷണങ്ങളുടെയും കോമ്ബിനേഷന് വളരെ മികച്ചതാണ്.എന്നാല് ഒരു മാസത്തിനിടെ, സമൂഹ മാധ്യമത്തിലെ നിരവധി ഉള്ളടക്ക സ്രഷ്ടാക്കള് ഈ കോമ്ബിനേഷന് പരീക്ഷിച്ചു നോക്കിയിരുന്നു, അവരില് ഭൂരിഭാഗവും അതിന്റെ രുചിയില് ഇഷ്ടപ്പെട്ടതായും പിന്നീട് കമന്റ് രേഖപ്പെടുത്തുകയും ചെയ്തു.